Δημήτριος Στάγκας

Ο Δημήτριος Στάγκας ή Στασινόπουλος ή καπετάν Μίζας ήταν Μακεδονομάχος, οπλαρχηγός από την Κλεισούρα Καστοριάς.

Βιογραφικά στοιχεία
Ο Δημήτριος Στάγκας γεννήθηκε το 1864 στην Κλεισούρα Καστοριάς. Συγκρότησε ένοπλη ομάδα, της οποίας τέθηκε επικεφαλής. Αγωνίστηκε καθ' όλη τη διάρκεια του Μακεδονικού Αγώνα προασπίζοντας τη γενέτειρά του, Κλεισούρα, από τις Βουλγαρικές επιδρομές, αλλά και τα αντίποινα των Οθωμανικών αρχών. Έδρασε στις περιοχές Καστοριάς, Βέρνου και Εορδαίας. Συνεργάστηκε σε διάφορες επιχειρήσεις με τον Ιωάννη Καραβίτη. Αποτέλεσε μέλος της Επιτροπής Αγώνος Κλεισούρας και αρχηγός της πολιτοφυλακής Λεχόβου. Συμμετείχε σε διάφορες επιχειρήσεις στον Α΄ Βαλκανικό Πόλεμο ως εθελοντής.

Παραπομπές

Μακεδονομάχοι
Έλληνες στρατιωτικοί των Βαλκανικών Πολέμων
Μακεδόνες